b"\n_START_ARTICLE_\nInstituci\xc3\xb3n Fernando el Cat\xc3\xb3lico\n_START_SECTION_\nFinalitats\n_START_PARAGRAPH_\nLa IFC t\xc3\xa9 com a objectius l'estudi i promoci\xc3\xb3 de la cultura i la ci\xc3\xa8ncia aragoneses, la defensa del patrimoni cultural aragon\xc3\xa8s i la difusi\xc3\xb3 a Arag\xc3\xb3 del coneixement universal. Per aconseguir aquestes finalitats, la Instituci\xc3\xb3 se serveix de les seves activitats d'edici\xc3\xb3, de formaci\xc3\xb3 i de divulgaci\xc3\xb3 cultural en general.\n_START_SECTION_\nOrganitzaci\xc3\xb3\n_START_PARAGRAPH_\nLa IFC \xc3\xa9s un organisme p\xc3\xbablic i una entitat cultural, la qual cosa es reflecteix en la seva organitzaci\xc3\xb3. El Consell Rector, integrat per representants institucionals, \xc3\xa9s l'\xc3\xb2rgan de govern de la Instituci\xc3\xb3. \xc3\x92rgans acad\xc3\xa8mics s\xc3\xb3n el Consell Acad\xc3\xa8mic i les seves quinze C\xc3\xa0tedres._NEWLINE_La gesti\xc3\xb3 di\xc3\xa0ria de la IFC dep\xc3\xa8n d'un Director, c\xc3\xa0rrec que han ocupat els professors Fernando Solano Costa, \xc3\x81ngel Canellas, Ildefonso-Manuel Gil, Guillermo Fat\xc3\xa1s Cabeza i Gonzalo M\xc3\xa1ximo Borr\xc3\xa1s Gualis. Des de l'1 de gener de 2007 el director de la IFC \xc3\xa9s el professor Carlos Forcadell \xc3\x81lvarez. _NEWLINE_La IFC disposa de personal administratiu i t\xc3\xa8cnic per desenvolupar la seva labor.\n_START_SECTION_\nActivitat\n_START_PARAGRAPH_\nLa Instituci\xc3\xb3n Fernando el Cat\xc3\xb3lico \xc3\xa9s, possiblement, la primera editorial cient\xc3\xadfica a Arag\xc3\xb3 i una de les m\xc3\xa9s rellevants d'Espanya. Publica uns setanta t\xc3\xadtols a l'any que s'enquadren en col\xc2\xb7leccions com a \xe2\x80\x9cActas\xe2\x80\x9d, \xe2\x80\x9cDe Letras\xe2\x80\x9d, \xe2\x80\x9cEstudios\xe2\x80\x9d, \xe2\x80\x9cFuentes Hist\xc3\xb3ricas Aragonesas\xe2\x80\x9d, \xe2\x80\x9cHistoriadores de Arag\xc3\xb3n\xe2\x80\x9d o \xe2\x80\x9cHistorias Municipales\xe2\x80\x9d._NEWLINE_Entre les seves publicacions peri\xc3\xb2diques de car\xc3\xa0cter cient\xc3\xadfic, es troba el Archivo de Filolog\xc3\xada Aragonesa, dirigit durant anys pel professor Manuel Alvar L\xc3\xb3pez; la revista Caesaraugusta d'arqueologia, concebuda per Antonio Beltr\xc3\xa1n fa m\xc3\xa9s de mig segle, o la Revista de Derecho Civil Aragon\xc3\xa9s que dirigeix Jes\xc3\xbas Delgado Echeverr\xc3\xada._NEWLINE_La Instituci\xc3\xb3 crea llibres electr\xc3\xb2nics de lliure acc\xc3\xa9s a la seva p\xc3\xa0gina web, dins de la \xe2\x80\x9cBiblioteca virtual IFC\xe2\x80\x9d, que garanteixen una \xc3\xa0mplia divulgaci\xc3\xb3 de les publicacions cient\xc3\xadfiques._NEWLINE_Les c\xc3\xa0tedres de la Instituci\xc3\xb3 organitzen cursos, confer\xc3\xa8ncies, col\xc2\xb7loquis, concerts i congressos cient\xc3\xadfics d'abast nacional i internacional._NEWLINE_Per complir amb els seus objectius, la IFC tamb\xc3\xa9 atorga premis, beques i ajudes a la investigaci\xc3\xb3.\n_START_SECTION_\nCentres associats\n_START_PARAGRAPH_\nA partir de 1954, la IFC va ser promovent la creaci\xc3\xb3 de Centres d'Estudis Comarcals, com a filials seves en r\xc3\xa8gim d'autonomia i en estreta cooperaci\xc3\xb3 amb els Ajuntaments i les entitats culturals de les comarques. Denominats avui Centres d'Estudis Locals Associats, s\xc3\xb3n el Centro de Estudios Bilbilitanos, el Centro de Estudios Comarcales del Bajo Arag\xc3\xb3n-Casp \xe2\x80\x93abans anomenat Grupo Cultural Caspolino\xe2\x80\x93, el Centro de Estudios de las Cinco Villas, el Centro de Estudios Turiasonenses, el Centro de Estudios Borjanos i el Centro de Estudios Darocenses.\n_START_SECTION_\nBiblioteca\n_START_PARAGRAPH_\nLa llarga relaci\xc3\xb3 d'intercanvi de publicacions cient\xc3\xadfiques amb institucions nacionals i internacionals ha dotat a la IFC d'una nodrida biblioteca, els fons de la qual estan disponibles per al p\xc3\xbablic en la Biblioteca \xe2\x80\x9cIldefonso Manuel Gil\xe2\x80\x9d de la Diputaci\xc3\xb3 Provincial de Saragossa._NEWLINE_Aquest intercanvi ha possibilitat, a m\xc3\xa9s, que les obres editades per la IFC es trobin a les principals biblioteques i entitats culturals del m\xc3\xb3n."